জিয়াংসি প্রদেশ ছিল কম্যনিস্টদের মূল ভিত্তিভূমি এবং কিং রাজবংশের পতনের পর কম্যুনিস্টরা তাদের বিপ্ল¬বকে ছড়িয়ে দেয়ার জন্য কৃষকদেরকে দলে নিয়োগ দেয়া শুরু করে। ১৯২৭ সালের ১ আগস্ট এই জিয়াংসি প্রদেশেই চীনা গৃহযুদ্ধের সময় নানচ্যাং বিদ্রোহ শুরু হয়। যখন কুওমিনটাং সরকার কম্যুনিস্টদের নির্মূল করার চেষ্টা করছিল তাদের নেতা জিয়াংসি প্রদেশের পশ্চিম ও দক্ষিণের পাহাড়ে লুকিয়ে থাকতেন। চীনা সোভিয়েত রিপাবলিক সরকার ১৯৩১ সনে গঠিত হয় এবং রুইজিন শহরে এটি প্রতিষ্ঠিত হয় যা আজও পূর্বের রেড ক্যাপিটাল হিসেবে পরিচিত। ১৯৩৫ সনে কম্যুনিস্টরা লুকানো অবস্থান থেকে প্রকাশ্যে বেরিয়ে এসে ‘লং মার্চ টু ইয়ানআন’ শুরু করে।